इस साल हर 8वें दिन एक माफिया ढेर; प्रयागराज में 58 दिन में 9 मौतें
Uttar Pradesh Mafia Encounter 2023 Records; How many encounters happened in Uttar Pradesh? Criminals Killed In Uttar Pradesh Police Encounters प्रयागराज…इस वक्त देश का सबसे हॉट जिला बना हुआ है। यहां 58 दिन में 9 लोगों का मर्डर हुआ है। इनमें 4 एनकाउंटर हैं, जबकि 5 को सरेआम गोलियों से भूना गया है।
प्रयागराज…इस वक्त देश का सबसे हॉट जिला बना हुआ है। यहां 58 दिन में 9 बदमाश मारे गए हैं। इनमें 4 एनकाउंटर में, जबकि 5 को सरेआम गोलियों से भूना गया है। ये तो महज बानगी है। यूपी में इस साल अब तक 112 दिन में कुल 14 एनकाउंटर हुए हैं। यानी हर 8वें दिन एक गैंगस्टर या माफिया ढेर हुआ है। योगी सरकार के 6 सालों में कुल 183 गैंगस्टर मारे जा चुके हैं। यूपी पुलिस की वांटेड लिस्ट में अभी कई नाम हैं। आज की संडे बिग स्टोरी में पढ़िए… एनकाउंटर स्टेट यूपी की कहानी…
4 एनकाउंटर, 5 मर्डर, 4 फरार, 3 गिरफ्त में
प्रयागराज में गैंगवार और एनकाउंटर की शुरुआत 24 फरवरी को हुई। जब दिनदहाड़े उमेश पाल की हत्या कर दी जाती है। इस दौरान 2 सिपाही भी शहीद हो गए। इसके बाद 15 अप्रैल की देर रात माफिया अतीक-अशरफ की गोली मारकर हत्या कर दी जाती है। यानी, 58 दिन में अब तक 5 मर्डर हो चुके हैं।
वहीं, उमेश पाल हत्याकांड के 6 आरोपी अब तक मारे गए हैं। इनमें 4 पुलिस एनकाउंटर में और 2 यानी अतीक-अशरफ की शूटर्स ने हत्या की। 4 आरोपी अभी फरार हैं। इसमें गुड्‌डु मुस्लिम और शाइस्ता के भी नाम हैं। अतीक-अशरफ हत्याकांड के 3 हमलावर पुलिस गिरफ्त में हैं। इन तीनों ने ही 20 सेकेंड में अतीक-अशरफ पर 18 राउंड गोलियां दागीं थीं।
6 साल में औसतन हर 12वें दिन एक एनकाउंटर हुआ
यूपी में योगी सरकार 1.0 और 2.0 के कुल 6 साल हो गए हैं। इन सालों में अब तक 183 इनामी बदमाशों और गैंगस्टर का एनकाउंटर हुआ है। यूपी पुलिस ने मार्च 2017 से 13 अप्रैल 2023 के बीच ये एनकाउंटर किए हैं। सबसे लेटेस्ट एनकाउंटर अतीक के बेटे असद और शूटर गुलाम का हुआ है।
अब तक की एनकाउंटर लिस्ट में मारे गए करीब 57 अपराधी मुस्लिम और 126 अपराधी हिंदू हैं। 6 साल में औसतन हर 12 दिन में एक बदमाश मुठभेड़ में मारा गया है। इस साल 1 जनवरी से 22 अप्रैल तक 112 दिन में 14 एनकाउंटर हुए हैं। 2018 में सबसे ज्यादा 41 एनकाउंटर हुए थे। सबसे कम 2022 में 14 एनकाउंटर हुए। जबकि 2019 में 34 एनकाउंटर हुए थे।
अब 5 ग्राफिक्स में जानिए...यूपी में 6 साल में क्या कुछ हुआ? कितने बड़े गैंगस्टर मारे गए? कितने जख्मी हुए? कितने पुलिसकर्मी घायल हुए?
उमेश पाल की पत्नी की शिकायत पर अतीक अहमद, भाई अशरफ, पत्नी शाइस्ता, बेटे असद, शूटर अरमान, गुलाम, गुड्डू मुस्लिम और साबिर समेत 9 लोगों पर मामला दर्ज किया गया था। इस हत्याकांड में शामिल 6 आरोपी मारे जा चुके हैं। जबकि शाइस्ता परवीन, गुड्‌डू मुस्लिम, साबिर, अरमान फरार हैं।
एनकाउंटर के बीच यूपी पुलिस ने 61 मोस्ट वांटेड अपराधियों की लिस्ट जारी की... अब इनके बारे में पढ़िए...
कानून-व्यवस्था के स्पेशल डीजी प्रशांत कुमार के मुताबिक यूपी पुलिस ने मवेशी तस्करी, अवैध बालू खनन, शराब माफिया और दूसरे संगठित अपराध समूहों पर कार्रवाई की तैयारी में 61 अपराधियों की लिस्ट तैयार की है। इस लिस्ट में विजय मिश्रा, बदन सिंह बद्दो, उधम सिंह, याकूब कुरैशी जैसे नाम शामिल हैं।
एनकाउंटर पर मानवाधिकार आयोग की गाइडलाइन
1997 में मानवाधिकार आयोग के अध्यक्ष जस्टिस वेंकटचलैया ने कहा था कि हमारे कानून में पुलिस को यह अधिकार नहीं है कि वह किसी व्यक्ति को मार दे। ऐसे में जब तक यह साबित नहीं हो जाता कि उन्होंने कानून के अंतर्गत किसी को मारा है, तब तक वह हत्या मानी जाएगी। सिर्फ दो ही हालातों में इस तरह की मौतों को अपराध नहीं माना जा सकता।
पहला- अगर आत्मरक्षा की कोशिश में दूसरे व्यक्ति की मौत हो जाए।
दूसरा- CRPC की धारा 46 पुलिस को बल प्रयोग करने का अधिकार देती है।
एनकाउंटर पर सुप्रीम कोर्ट के नियम
एनकाउंटर पर सुप्रीम कोर्ट की 5 खास बातें-
उमेश मर्डर के बाद 51 दिन में अतीक खत्म, कहा था- मीडिया की वजह से सेफ हूं
जिस मीडिया से अतीक अहमद ने कहा था कि आप सबकी वजह से ही हिफाजत में हूं, उसी के सामने शनिवार रात उसकी हत्या कर दी गई। मीडियाकर्मी बनकर ही 3 शूटर्स ने इस हत्याकांड को अंजाम दिया। जिस अतीक के खौफ और आतंक से लोग दहशत में रहते थे, उस अतीक को ऐसी मौत मिलेगी किसी ने सोचा भी नहीं था।
उमेश पाल मर्डर के बाद 51 दिन अतीक के लिए कयामत के रहे। 15 दिन में दो बार वह साबरमती जेल से प्रयागराज लाया गया। उम्रकैद की सजा हुई। तीसरे नंबर का बेटा असद एनकाउंटर में मारा गया। अतीक अभी 4 दिन की पुलिस रिमांड पर था। शनिवार को पूछताछ के दौरान उसकी तबीयत बिगड़ी तो चेकअप के लिए अस्पताल लाया गया। यहीं उसकी और उसके भाई अशरफ की हत्या कर दी गई। यहां पढ़ें पूरी खबर
अतीक के पुश्तैनी इलाके में सन्नाटा:खंडहर हो चुकी हवेली, भूख से बेहाल पालतू कुत्ते
अतीक-अशरफ हत्याकांड के बाद प्रयागराज में उसके पुश्तैनी इलाके चकिया और कसारी-मसारी में 48 घंटे कैसे बीते? पुश्तैनी इलाका इसलिए कह रहे हैं, क्योंकि ये वही इलाका है, जहां अतीक-अशरफ पैदा हुए, विधायक बने और दफनाए गए। यहीं की इलाहाबाद पश्चिमी सीट से अतीक 5 बार और अशरफ एक बार विधायक चुना गया।
हत्याकांड के अगले दिन यानी रविवार सुबह भास्कर रिपोर्टर प्रयागराज रेलवे स्टेशन से 4 किमी दूर अतीक के हवेलीनुमा पुश्तैनी मकान पहुंचे, जो अब खंडहर में तब्दील हो चुका है। अहाते और सड़क पर पुलिस तैनात है। अंदर बाड़े में बंद अतीक के पाले 2 कुत्ते हैं। दोनों भूखे हैं। किसी की आहट पाते ही भौंकने लगते हैं। यहां पढ़ें पूरी खबर